પાક વીમો ફરજિયાત નહીં પરંતુ મરજિયાત હોવો જોઈએ તે અંગે પ્રતિક્રિયા આપતાં શ્રી પરેશ ધાનાણીએ જણાવ્યું હતું કે, સમગ્ર ગુજરાતના ખેડૂતો એની પરસેવાની કમાણીમાંથી મોંધા ખાતર, બિયારણ અને દવાથી પાક લેવા મથતા હોય ત્યારે ઉંચા દરના પ્રિમિયમો પરાણે વસુલીને જ્યારે પાક વીમો મેળવવાનો થાય ત્યારે ખેડૂતના દીકરાએ નામદાર કોર્ટમાં કુસ્તી કરવા-લડવા માટે નીકળવું પડે તેવી દયનીય પરિસ્થિતિનો ગુજરાત સહિત સમગ્ર દેશનો ખેડૂત આજે સામનો કરી રહ્યો છે ત્યારે પાક વીમા યોજના મરજીયાત હોવી જોઈએ તેવી સમગ્ર ગુજરાતના ખેડૂતોની લાગણી છે અને ભારત સરકાર આ અંગે સકારાત્મક નિર્ણય કરે તેવી અપેક્ષા રાખું છું.